Drumeţie în Retezat - 4 zile în Paradisul Marmotelor!
2022-09-03 - 2022-09-07 | RETEZAT, România
Vă dau binețe drumeților!
Va invit pe fiecare la o experienta in salbaticia marmotelor si raiul stancilor, a lacurilor glaciare!
Acest munte se află între preferinţele mele. Un munte în care te simţi cât un munte 🙂
Având la dispoziţie 4 zile, am ales traseele cele mai spectaculoase.
Când?
3-7 septembrie 2022
Ghid montan:
Felicia Farcaş
Cine poate veni?
Tura este pentru persoanele care au o condiţie fizică medie. Ritmul va fi lejer, în schimb vom avea trasee de 6-8 h/zi.
E o tură cardio! Nu de anduranță. Traseele lungi le vom face cu rucsac ușor în spate.
Număr de persoane: minim 3
Vom avea discuţie cu fiecare dintre participanţi înaintea înscrierii.
Cu ce ne deplasăm?
Mașini personale (ne organizăm), eu am 3 locuri in masina
Unde dorm ?
Cort toate 4 nopţile.
3 nopți dormim la Bucura, nu mutăm tabăra.
Prima noapte puteti dormi la pensiune in zona Carnic sau la cort langa masina, Cabana Carnic.
Aveţi nevoie de echipament de campat (cort, sac de dormit 0-5 grade confort, salteluţă/izopren, frontală, primus). Cine nu are, sunt firme care închiriază echipamente. În corturi ne vom grupa, la înscriere anunţaţi ce aveţi şi ce nu aveţi.
Unde mănânc?
Din rucsac.
Vă recomand mâncare deshidratată şi neperisabilă, evitaţi conservele.
Unde campăm avem sursă de apă.
Pe traseu e necesar să avem recipiente de minim 2 l de apă. Dacă e cald, 3 l.
Interzis consumul de băuturi alcoolice pe toată durata drumeției.
Cu ce mă îmbrac?
2 tricouri, 1 bluză mânecă lungă, 2 perechi de şosete, un polar gros/geacă puf, geacă impermeabilă, buff, 1 pantalon lung, 1 colant.
Toate hainele puse în pungi în rucsac.
Echipament:
Bocanci sau adidași trail cine are glezne bune.
Beţe de treking, baterii suplimentare frontală, baterie externă telefon, aparat foto, primus, chibrit, butelie pentru primus, veselă (cană, oală, lingură de aluminiu), briceag.
Trusă medicală (faşă elastică, folie de supravieţuire, plasturi, pansamente sterile, cremă solară şi ce mai consideraţi că vă este necesar).
Pungi de gunoi: totul va fi cărat la pubela de la baza muntelui, inclusiv şerveţele uscate/umede, hârtie igienică, ambalaje etc).
Săpun ecologic obligatoriu.
Rucsac maxim 50 l, 8-10 kg maxim să aveţi în spate. Lucrurile inutile vă vor ţine pe loc şi se vor simţi la deal. Cântăriți rucsacul!
Dacă aveți nevoie de sfaturi sau sunteți nelămuriți în privința echipamentului, apelați cu încredere.
Traseele abordate:
Prima zi urcam la Bucura, 4-5 h.
A doua zi facem circuitul lacurilor. Va fi o zi mai lejeră.
A treia zi urcăm pe Peleaga și Păpuşa.
A patra zi coborâm din munte pe unde am urcat în prima zi.
Înscrieri:
office@felicitydtp.ro 0726474717
Costuri suplimentare:
Transport, taxa de Parc, mancare.
Pentru orice întrebări, nelămuriri legate de tură, ma puteți contacta.
Contributia ta:
444 lei/persoană include ghid, organizare, consiliere logistică.
Vă aştept cu mare bucurie!
ps. Respect absolut faţă de tot ce găsim în natură şi faţă de oamenii cu care călătorim!
